Premijer liga
Premijer liga (arba Bosnijos ir Hercegovinos aukščiausioji futbolo lyga, bosn. Premijer liga Bosne i Hercegovine) – pagrindinės Bosnijos ir Hercegovinos futbolo klubų varžybos, organizuojamos nuo 2001 metų. Čempionatą organizuoja Bosnijos ir Hercegovinos futbolo asociacija, čempionas iškovoja teisę atstovauti šalį UEFA čempionų lygos varžybose. Lygoje dėl čempiono vardo kovoja 12 komandų, po sezono dvi komandos iškrenta į žemutines lygas.